তরল খাবার দিন  পানিশূন্যতা রোধ করার জন্য খাওয়ার স্যালাইন ও অন্যান্য তরল খাবার বারবার দিন। যেমন-পানি, ভাতের মাড়, চিঁড়ার  পানি, ডাবের পানি, টকদই, মাঠা, ফলের রস ও লবণ-গুড়ের শরবত। অনেকে মনে করেন স্যালাইন খাওয়ালেই ডায়রিয়া বন্ধ হয়ে যাবে। আসলে তা সত্য নয়। শরীর থেকে যে পানি ও লবণ বের হয়ে যায়, তা পূরণ করে স্যালাইন ও অন্যান্য তরল খাবার। কতটুকু খাওয়ার স্যালাইন দিতে হবে এর পরিমাণ নির্ভর করে শিশুর বয়সের ওপর।